Diari Oficial de la Generalitat Valenciana


Sumari del DOGV 6805, del 27-06-2012 (2012/6192)

RESOLUCIÓ de 30 d'abril de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Sant Joanet, Requena, Sedaví, Dénia, Quatretonda. Expedient número 96/9875 ZOA i altres.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6805

Data del DOGV
:   27-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6192


Data del document
:   30-04-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Requena
    * Dénia
    * Sedaví
    * Quatretonda
    * Sant Joanet
    * impacte ambiental

RESOLUCIÓ de 30 d'abril de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Sant Joanet, Requena, Sedaví, Dénia, Quatretonda. Expedient número 96/9539 BVU i altres. [2012/6192]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la seua notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc,  
  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 96/0125 MTF, 301/8405 PTP, 169/8725 EUR,140/5549 BUW, 136/5491 SYT  
  
València, 30 d'abril de 2012.- El director general d'Avaluació Ambiental i Territorial: Juan Giner Corell.  
  
  
Declaració d'impacte ambiental  
  
Dades de l'expedient en el Servici d'Avaluació d'Impacte Ambiental  
Expedient: 96/7188-NEZ.  
Títol: Centre autoritzat de tractament de vehicles fora d'ús (CAT/VFU/CV).  
Promotor: Desguaces el Cordobés, SL.  
Localització: polígon industrial Sant Joanet a Sant Joanet (València).  
Descripció del projecte   
L'objecte del projecte és la definició de les característiques tècniques de les instal·lacions d'una activitat de nova implantació dedicada al tractament de vehicles fora d'ús i emmagatzematge i venda de recanvis a fi d'obtindre les autoritzacions legals corresponents.  
  
Es preveu el tractament d'uns 8.000 vehicles a l'any. El tractament que es realitzarà en esta planta consistix en el desballestament i la descontaminació dels vehicles. El VFU es recepciona i la descontaminació comença retirant la bateria i els fluids i components que constituïxen residus perillosos, després d'estes operacions el VFU es considera un residu no perillós i passa a la zona de desmuntatge.  
En la zona de desmuntatge es retiren els components reciclables i susceptibles de reutilització com a recanvis. Una vegada finalitzades estes operacions el vehicle passa a la zona d'emmagatzematge en espera del seu trasllat a la planta fragmentadora. No es realitzen en esta planta les operacions de premsat ni fragmentació.   
L'activitat s'ubica en dos parcel·les del polígon industrial de Sant Joanet. La superfície de la parcel·la dedicada al tractament és de 10.134,23 m² i la parcel·la d'emmagatzematge i venda ocupa una superfície de 1.993,86 m².  
La parcel·la de tractament es troba conformada per una nau industrial que ocupa 525 m², un ecoparc de 156 m², una zona de llavat de 15 m², el depòsit de vehicles descontaminats de 1.091,35 m², la zona de recepció de vehicles de 2.573,27 m² i un pati exterior de 5.773,65 m².  
  
La parcel·la d'emmagatzematge es troba distribuïda en una nau industrial de 1.500 m² i un pati exterior de 494 m².   
En la parcel·la de tractament el paviment està executat a base de capa de formigó de 20 cm sobre base de llasts compactades de 25 cm, amb tractament final aïllant, antilliscant i no filtrant.  
  
La parcel·la disposa d'aigua per a l'activitat, abastint-se de la xarxa potable municipal i l'energia consumida és subministrada de la xarxa general per la companyia elèctrica. L'abocament d'aigües residuals sanitàries i pluvials es realitza a la xarxa de sanejament del polígon, comptant amb autorització per part de l'Ajuntament. Quant als residus líquids s'utilitzen diferents equips de recollida i manipulació depenent del caràcter d'estos. No hi ha abocament però sí la possibilitat de possibles vessaments. Per a evitar una possible contaminació produïda per estos abocaments s'ha proveït en la zona de descontaminació i desmuntatge d'una canaleta, per a la recollida de possibles vessaments accidentals que desemboca en un depòsit soterrat el contingut del qual serà retirat per gestor autoritzat.  
Alternatives.  
En l'estudi d'impacte ambiental no es consideren alternatives a l'actuació projectada.  
Afeccions legals.  
El projecte constituïx un dels supòsits previstos en l'annex I del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, del Consell de la Generalitat, per la qual cosa ha de sotmetre's al procediment d'avaluació d'impacte ambiental.   
D'acord amb l'informe tècnic urbanístic municipal, corresponent a l'expedient 45/04, d'activitats qualificades, de 29 de desembre de 2004, s'emet un informe favorable determinant que l'activitat se situa en polígon industrial.   
L'activitat projectada és, conforme la Llei 10/1998, de Residus, i la Llei 10/2000, de Residus de la Comunitat Valenciana, de gestió de residus perillosos, quedant sotmesa a la corresponent autorització administrativa per la conselleria competent en medi ambient.   
  
L'emmagatzematge de pneumàtics fora d'ús requerix la seua inscripció en el registre de productors de residus de la Comunitat Valenciana d'acord amb el Decret 2/2003, de 7 de gener, del Consell de la Generalitat, pel qual s'aprova el Reglament de la producció, possessió i gestió de pneumàtics fora d'ús.  
El Reial Decret 9/2005, de 14 de gener, sobre activitats potencialment contaminants del sòl, exigix als titulars d'aquelles activitats incloses en la relació del seu annex i segons CNAE, remetre informe preliminar de situació del sòl ocupat davant de l'òrgan autonòmic competent, d'acord amb l'article 3.1 de la dita reglamentació.  
El Decret 266/2004, del Consell de la Generalitat, que desplega la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, exigix en l'article 18, la realització d'auditories acústiques per a aquelles activitats susceptibles de produir sorolls i vibracions.  
Tot això, sense perjuí de les autoritzacions que corresponga obtindre d'altres organismes, de conformitat amb la normativa sectorial que siga aplicable.  
Consideracions ambientals.  
1. Identificació, descripció i valoració dels impactes.  
A conseqüència de la posada en marxa de l'activitat s'identifiquen i valoren en l'EsIA una sèrie de possibles impactes sobre els components socials, els components ambientals econòmics i els components ambientals fisiconaturals. Es conclou que els efectes significatius a tindre en compte i per als quals es proposen mesures correctores a fi de previndre, reduir-los o eliminar-los són:  
Producció de sorolls i vibracions: identificat com un impacte sobre els treballadors, encara que en realitat l'impacte es genera sobretot al medi circumdant. Les mesures correctores proposades són:  
- Formació i informació dels treballadors  
- Control inicial i periòdic de la funció auditiva dels treballadors  
  
- Protectors auditius als treballadors que els sol·liciten  
Abocaments: s'indica que en la planta es realitzen dos tipus d'abocaments, els d'aigües sanitàries que són abocaments a la xarxa de sanejament del polígon i les aigües pluvials susceptibles d'arrossegar contaminants que són recollides en canaletes que les conduïxen a un separador d'hidrocarburs de manera prèvia al seu abocament a la xarxa de sanejament. S'indica que no es produïx cap altre tipus d'abocament en la planta.  
Vessaments accidentals: hi ha la possibilitat que es produïsquen vessaments de productes químics, residus líquids, olis usats, etc. Les mesures proposades per a controlar-los i evitar-los en la mesura que siga possible són:  
- Formació i informació dels treballadors.  
- Atenció i equipament adequat a cada una de les operacions d'extracció dels residus líquids dels vehicles.  
- Absorció dels vessaments produïts amb arena/sepiolita i posterior gestió com a residus perillosos.  
- Envasament i etiquetatge adequat dels residus  
- Emmagatzematge en lloc habilitat per mitjà de cubetes o plataformes de retenció  
- Instal·lació de canaletes de recollida de vessaments en la zona de tractament i en el pati exterior.  
Generació de residus sòlids: fruit de la normal activitat de la planta es generen una sèrie de residus que han de ser tractats amb les mesures següents:  
- Emmagatzematge en contenidor adequat a la naturalesa del residu.  
- Les zones d'emmagatzematge estaran correctament identificades i seran accessibles.  
- Es mantindran ordenades i netes les instal·lacions. Els residus perillosos se separaran per categories i la seua permanència en el centre no superarà els sis mesos.  
- Els residus líquids compliran les corresponents normes tècniques d'emmagatzematge, comptant aquells que ho necessiten amb recipient estanc i cubeta de retenció.  
El programa de vigilància ambiental indica una sèrie de mesures a tindre en compte en la fase de funcionament, estes són:  
- Prestar atenció a l'opinió de residents i organitzacions de protecció de la naturalesa per si sorgiren nous impactes.  
- Control mèdic de la funció auditiva dels treballadors  
- Comprovació periòdica de l'estat dels contenidors de residus líquids i d'aigües residuals per si presentaren clavills, deformacions o corrosions que pogueren ocasionar abocaments incontrolats  
- Control exhaustiu de la quantitat dels residus sòlids generats per si fóra necessari augmentar la zona d'emmagatzematge.  
- Controls periòdics de les canaletes de recull d'aigües residuals.  
  
2. Consideracions sobre les mesures protectores i correctores i sobre el programa de vigilància ambiental.  
Respecte als impactes identificats i a les mesures proposades:  
Sorolls i vibracions: en l'EsIA s'identifica com a impacte l'emissió de sorolls i vibracions, les solucions proposades són per a evitar riscos per a la salut dels treballadors. S'ha realitzat una auditoria acústica el resultat de la qual ha sigut satisfactori, per la qual cosa no es considera necessari l'adopció de mesures addicionals.   
Abocaments: respecte als abocaments d'aigües residuals sanitàries, estes són abocades al col·lector del polígon. Les aigües pluvials són abocades a la xarxa municipal després de passar per un separador d'hidrocarburs instal·lat a fi d'evitar arrossegaments contaminants.  
Es proposen a més una sèrie de mesures per a evitar abocaments accidentals, entre altres:  
- Informar i formar els treballadors  
- Realització de les activitats d'extracció de residus líquids amb equipament adequat a cada tipus de residu  
- En cas de produir-se vessament, absorció per mitjà d'arena/sepiolita i posterior tractament com a residu perillós.  
- Envasament i etiquetatge adequat de cada tipus de residu.  
- Instal·lació dels residus emmagatzemats sobre cubeta plataformes de retenció.  
- Instal·lació de canaletes de recollida de vessaments.  
Residus sòlids: com resultat de l'activitat es generen una sèrie de residus de caràcter perillós que són emmagatzemats en contenidors adequats a la seua naturalesa.   
Com a mesures preventives es duen a terme:  
- Manteniment de la planta en perfecte estat d'orde i neteja, separant els residus perillosos per categories  
- Col·locació adequada dels contenidors de manera que s'eviten possibilitats de bolcat, vessaments, etc.  
- La permanència en les instal·lacions dels residus perillosos no superarà en cap cas els 6 mesos establits per la llei.  
- Els residus líquids romandran en recipients fixos totalment estancs i amb cubetes de capacitat igual a la capacitat del recipient, d'acord amb la norma MIE-APQ-006.  
El programa de vigilància ambiental durant la fase de funcionament proposa:  
- Prestar atenció als estats d'opinió dels residents i de les organitzacions de protecció de la naturalesa, per si sorgira algun impacte no considerat i que fóra necessari corregir.  
- Control mèdic de la funció auditiva dels treballadors.  
- Comprovacions periòdiques de l'estat dels contenidors d'emmagatzematge dels residus líquids.  
- Control exhaustiu de la quantitat dels residus sòlids generats per si el seu augment fera necessari habilitar zones noves d'emmagatzematge.  
- Comprovacions periòdiques de l'estat i neteja de les canaletes de recull d'aigües residuals.  
- Comprovacions periòdiques de l'estat del depòsit soterrat d'emmagatzematge d'aigües residuals.  
No indica els mètodes de control, la periodicitat ni els valors considerats límits davant dels quals caldria actuar.  
Tramitació administrativa  
El 27 d'abril de 2007, es rep sol·licitud de declaració d'impacte ambiental per al projecte descrit amb número d'expedient 435/07 des de la Direcció Territorial de Territori i Habitatge de València, remetent-se junt amb esta la documentació següent:  
- Projecte de llicència d'activitat   
- Estudi d'impacte ambiental  
- Informe d'auditoria acústica per OCA  
- Informes municipals de compatibilitat urbanística   
- Certificat del resultat d'informació pública, en què s'informa que no s'han presentat al·legacions.  
El 10 de desembre de 2007, des del Servici d'Avaluació d'Impacte Ambiental se sol·licita ampliació d'informació al titular respecte d'això de la documentació tècnica presentada. Es rep resposta d'este, el 23 de juny de 2008, aportant nova documentació formada per:  
  
- Plànol de planta que reflectix la disposició final  
- Document d'acceptació de residus  
- Informe preliminar de sòls  
- Informe d'auditoria acústica  
- Fotografia zona ecoparc  
- Informe municipal sobre abocaments de pluvials i residuals  
Consideracions jurídiques.  
1. El projecte examinat constituïx, segons el que preveu en l'annex I de l'apartat 6.c.1) «centres de tractament de vehicles al final de la seua vida útil, d'acord amb la definició del Reial Decret 1383/2002, de 20 de desembre» del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, del Consell de la Generalitat, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei 2/1989, d'Impacte Ambiental i concordants del seu Reglament.   
  
2. L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental modificat pel Decret 32/2006, de 10 de març, del Consell de la Generalitat; en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 5 de la Llei 2/1989, de 3 de març, d'Impacte Ambiental, atribuïx a l'òrgan mediambiental la competència en formulació de la declaració d'impacte ambiental dels projectes sotmesos a esta.  
  
4. L'article 16, apartat 2, lletra m), del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge atribuïx a la Direcció General de Gestió del Medi Natural la competència sobre l'avaluació d'impacte ambiental.  
Analitzada la documentació presentada i, per tot l'exposat anteriorment, formule la següent declaració d'impacte ambiental:  
  
Primer  
Considerar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte «planta de tractament de vehicles al final de la seua vida útil», promogut per l'empresa Desguaces el Cordobés, SL, en el polígon industrial Sant Joanet, del municipi de San Joanet (València), sempre que es realitze d'acord amb allò que s'ha establit en l'estudi d'impacte ambiental, el projecte de l'activitat i la resta de la documentació presentada.  
  
Segon  
Se supedita l'execució del projecte esmentat al compliment dels següents condicionants:  
1. Es disposarà de quantitat suficient d'un producte absorbent per a la recollida de possibles vessaments durant les operacions de descontaminació dels vehicles o el trasbals de residus perillosos.   
2. En el pati exterior sense coberta queda prohibit emmagatzemar residus perillosos, sense que es prenguen les mesures protectores necessàries per a assegurar la recollida de vessaments i evitar la contaminació de les aigües pluvials per escolament amb abocament a la xarxa de clavegueram municipal.  
3. S'haurà de presentar un pla de mostreig d'abocaments que haurà d'aprovar l'ajuntament en compliment de les normes urbanístiques municipals.  
4. Incorporació al programa de vigilància ambiental de les auditories acústiques exigides pel Decret 266/2004, de 3 de desembre, del Consell, que desplega la Llei 7/2002, de 3 de desembre, de la Generalitat Valenciana, de Protecció contra la Contaminació Acústica.   
5. Qualsevol modificació o ampliació del projecte presentat, així com, si es detectara algun impacte ambiental no previst en l'estudi d'impacte ambiental, hauran de ser comunicats a la Secretaria Autonòmica de Territori i Medi Ambient que establirà, si és procedent, l'aplicació de nous condicionants.  
  
Tercer  
Notificar a les parts interessades que, contra la present resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte ambiental.  
  
València, 15 de juliol de 2008.- La directora general de Gestió del Medi Natural: M. Ángeles Centeno Centeno.  
  
  
Declaració d'impacte ambiental  
  
Expedient: 301/8885-ADH.  
Títol: Explotació avícola d'engreixament.  
Promotor: Argelia Yimabel Solano Lapo.  
Autoritat substantiva: Ajuntament de Requena (València).  
Objecte del projecte: obtindre la llicència ambiental per a l'explotació avícola d'engreixament.  
Localització: polígon 65, parcel·les 64 i 65, del terme municipal de Requena (València).  
Descripció del projecte.  
1. Descripció de les característiques més rellevants del projecte.  
Es pretén obtindre la llicència ambiental per a iniciar una activitat avícola d'engreixament, les característiques de la qual segons la documentació aportada, són:  
Es pretén iniciar l'activitat avícola d'engreixament de pollastres per a una capacitat de 31.920 aus. L'explotació estarà formada per una única nau de 1.705,44 m² amb un local tècnic adossat de 12,57 m². A l'entrada de l'explotació s'ubicarà un altre local tècnic de 80 m², destinat a lavabos i oficines, que servirà d'accés.  
Els animals es rebran directament d'incubadora i s'engreixaran fins a aconseguir un pes aproximat de 2 kg. Es realitzarà 5 cicles/any.  
  
Es generarà anualment 430,92 t de gallinassa (llit i jaç), que serà retirada al finalitzar cada cicle d'engreixament per empresa encarregada de la seua gestió com a adob orgànic. Es disposarà de femer en l'explotació de 231 m² de base.   
L'activitat no generarà efluents líquids, ja que l'aigua de neteja així com l'excés d'humitat de les dejeccions, s'elimina per evaporació a través dels ventiladors de la ventilació forçada de la instal·lació.  
  
Les aigües residuals procedents de la neteja es tractaran en la mateixa explotació, amb sistema de depuració basat en el tractament combinat de l'aigua residual a través d'un pou clarificador i un filtre biològic. Després del tractament, es realitza la infiltració al terreny a través de rases filtrants. Els llots seran retirats anualment quan es realitze la neteja de la fossa sèptica per empresa gestora de residus.   
L'aigua potable procedirà de pou en la mateixa explotació, sense que es dispose de concessió d'aigües subterrànies per part de l'organisme de conca per al seu aprofitament.  
Els cadàvers seran emmagatzemats en l'explotació en depòsit homologat i retirats per empresa gestora a este efecte.  
Entre les mesures higienicosanitàries, s'inclou disposar de tanca perimetral a l'explotació, utilització de sistema de desinfecció de vehicles a l'entrada de l'explotació consistent en l'ús de motxilla amb desinfectant, col·locació de teles ocellaires en les finestres i pediluvis a l'entrada de la nau.  
El nivell de soroll emés no sobrepassarà els valors màxims establits per l'ordenança de protecció contra la contaminació acústica per sorolls i vibracions en el municipi de Requena.  
L'explotació es localitza a 2.200 m del nucli urbà d'El Campo de Arcís, aldea de Requena (València).  
Tramitació administrativa  
1. Informació pública. Remissió de l'expedient. L'expedient es va iniciar el 21 de desembre de 2007, amb la remissió per part del PROP de Requena del projecte d'activitat, estudi d'impacte ambiental i expedient municipal.  
La informació pública s'ha realitzat durant un període de 20 dies, per mitjà de la publicació en el BOP núm. 196, de 18 d'agost de 2007, en el tauler d'edictes de l'Ajuntament, així com als veïns limítrofs a l'activitat, amb la presentació de tres al·legacions.  
Per a complir la disposició final primera de la Llei 27/2006, de 18 de juliol, per la qual es regulen els drets d'accés a la informació de participació pública i d'accés a la justícia en matèria de medi ambient, l'òrgan substantiu publica novament l'expedient durant el termini de 30 dies, en el BOP núm. 41 de 18 de febrer de 2008, emetent-se una al·legació que ja va ser presentada en el període d'informació pública anterior.  
Resum de les al·legacions  
S'han emés tres al·legacions dins del termini formalment establit. Les puntualitzacions de caràcter ambiental que inclouen, es resumixen a continuació:  
Al·legació 1. Ignacio Roig López, com a propietari de la parcel·la 103 del polígon 65 on pretén construir una vivenda, localitzada a 200 m de la ubicació de l'explotació ramadera. Les suposades afeccions de caràcter ambiental a què al·ludix són: l'emissió de males olors, pols, presència d'insectes i la resta de molèsties associades, ubicació de l'explotació en una zona d'alta vulnerabilitat als aqüífers, segons la cartografia temàtica de la Generalitat Valenciana. La referència al contingut de l'estudi d'impacte ambiental se centra en la inexistència d'una anàlisi seriosa d'alternatives des del punt de vista urbanístic i ambiental, i l'incompliment de l'Orde de 3 de gener de 2005, de la Conselleria de Territori i Habitatge, quant al contingut de l'estudi d'impacte ambiental presentat. Quant a la ubicació, s'indica la localització proposada per a l'explotació, limítrofa amb el barranc de Serratillas, ocupant la zona de policia d'este llit, per la qual cosa hauria d'obtindre autorització de l'organisme de conca.   
Al·legació 2. Santiago Quetglas Soler, com a propietari de la parcel·la 2 del polígon 65, on pretén construir una vivenda, a uns 200 m de la ubicació de l'explotació ramadera. L'al·legació s'emet en el mateix sentit que l'anterior.  
Al·legació 3. Concepción García López, propietària de parcel·la limítrofa a l'activitat. L'al·legació no conté consideracions de caràcter ambiental.  
El promotor presenta document relatiu a l'aclariment de les al·legacions per part del tècnic redactor del projecte. De les consideracions de caràcter ambiental contingudes en les al·legacions, es contesta en els termes següents:  
«(...) A l'ubicar-se l'activitat en sòl no urbanitzable, terrenys molt permeables, va ser necessari justificar per mitjà d'un estudi detallat de permeabilitat firmat per geòleg, la inadequada qualificació del sòl, d'acord amb el que establix l'art. 35 de les normes subsidiàries i complementàries de Planejament de l'Ajuntament de Requena.  
(...)  
Este estudi de permeabilitat certifica que l'activitat proposada és compatible amb el grau de permeabilitat existent en la zona.  
(...)  
Entre les mesures correctores s'inclou la col·locació d'un femer totalment impermeable i estanc.  
(...)  
La ubicació pròxima al barranc de Las Serratillas no ha de suposar un impediment per a l'obtenció de les llicències municipals. Previ a la construcció de l'explotació es realitzaran els tràmits oportuns, inclosa si és procedent la sol·licitud a la Confederació Hidrogràfica del Xúquer d'edificació en zona de policia de llit.  
Informes sectorials  
L'expedient municipal recull els informes següents:  
Informe municipal del tècnic industrial de suficiència de la documentació presentada amb la sol·licitud de llicència.  
Resolució favorable de la directora general de Patrimoni Cultural de la Conselleria de Cultura i Esport amb data 10 d'abril de 2008, als efectes patrimonials previstos en l'art. 11 de la Llei 4/1998, d'11 de juny, del Patrimoni Cultural Valencià.  
Informació pública amb al·legacions  
Informe urbanístic municipal favorable a la compatibilitat urbanística de l'activitat amb el planejament urbanístic municipal vigent, en què s'indica «...l'actuació projectada s'ubicarà dins del sòl qualificat com a sòl no urbanitzable comú molt permeable que, aportat el preceptiu estudi detallat permeabilitat, es considera compatible amb el planejament, emetent-se respecte d'això informe favorable als efectes abans mencionats».  
No s'ha inclòs l'informe favorable de la Conselleria d'Agricultura, Pesca i Alimentació, d'acord amb el que establix la Llei 10/2004, de 9 de desembre, de la Generalitat Valenciana, de Sòl No Urbanitzable.  
  
En data de registre d'entrada 7 de juliol de 2008, el promotor remet una còpia de sol·licitud de data 12 de desembre de 2006 a la Confederació Hidrogràfica del Xúquer d'aprofitament d'aigües subterrànies de nova implantació per a cabal inferior a 7.000 m³/any (5.705,32 m³/any, ús abastiment explotació avícola). No s'ha presentat sol·licitud a este organisme de Conca a l'ocupació de la zona de policia de la rambla de Serratilla.  
Afeccions legals  
El sòl on s'exercix l'activitat es qualifica com a sòl no urbanitzable terrenys molt permeables, segons normativa urbanística municipal.   
  
L'activitat proposada no afecta cap espai natural protegit de la província de València ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/1994, d'Espais Naturals Protegits de la Comunitat Valenciana.  
Consideracions ambientals  
1. Elements ambientals que poden veure's afectats de forma important pel projecte d'activitat i identificació d'impactes.   
L'estudi d'impacte ambiental recull la descripció del medi natural, en què s'ha inclòs com a medi abiòtic: climatologia, edafologia, geologia, hidrogeologia; com a medi biòtic: flora, fauna i com a medi perceptual: paisatge. A més s'inclou la definició del medi socioeconòmic i cultural.  
El sòl on es localitza l'explotació es caracteritza per ser profund, de textura lleugera o mitja i complex saturat. Fisiogràficament, correspon a un relleu ondulat. La vegetació correspon a cultius de secà, predominantment vid. La zona correspon a un paisatge humanitzat, associat a cultius agrícoles de secà.   
La zona on s'exercix l'activitat, no presenta valors ambientals rellevants, sent els elements ambientals més destacables susceptibles de ser afectats pel projecte: l'aigua superficial i subterrània, per lixiviació o percolació de lixiviats de la gallinassa associada a una incorrecta gestió en la mateixa explotació; el sòl, per alteració de les seues propietats físiques, químiques i biològiques associada a la incorrecta gestió de la gallinassa en la seua utilització com adob orgànic (encara que al gestionar-se la gallinassa per tercers, no es considera la possibilitat d'esta afecció associada al projecte); l'aire, per emissió d'olors associada a la gallinassa generada en l'explotació.  
La descripció hidrogeològica aportada en l'estudi d'impacte ambiental ha utilitzat una escala a l'àmbit regional, sense que s'haja aportat informació relativa a l'existència del barranc de Serratillas que discorre per la part NE de la finca.  
El sòl on s'ubicarà l'explotació està classificat com a zona vulnerable a la contaminació per nitrats procedents de fonts agrícoles, segons la cartografia temàtica disponible en esta Conselleria.  
S'ha inclòs en la documentació tècnica informe de geòleg, visat pel col·legi oficial corresponent en data 10 de juliol de 2006, en què certifica que «...el terreny on pretén ubicar-se l'explotació correspon a la formació terciària formada per un interestratificat de materials permeables i impermeables (margues roges, arenoses i conglomerats en bancs) amb més de 150 metres de potència. Hi ha nivells impermeables interposats en la vertical del depòsit abans de la localització del material aqüífer, trobant-se el nivell piezomètric a més de 30 m de profunditat.»   
  
La descripció de les accions del projecte susceptibles d'impactar sobre el medi ambient s'ha referit tant a la fase de construcció com a la de funcionament.  
La identificació i valoració d'impactes s'ha realitzat a partir de matrius causa-efecte. De la identificació d'impactes recollida en l'estudi d'impacte ambiental, cal destacar per a la fase de funcionament:   
  
L'impacte sobre l'aire, com a contaminació física, per emissió de partícules sòlides en suspensió; o per contaminació química, per emissió de gasos que generen olors i contribuïxen a este efecte hivernacle (per la generació de gallinassa i presència d'animals).  
No es preveuen impactes negatius d'elevada magnitud, valorant-se l'impacte final del projecte com a positiu.  
Entre les mesures correctores recollides en l'estudi d'impacte ambiental, s'inclouen les següents:  
En la fase de funcionament:  
- Es mantindrà una correcta ventilació forçada de la nau per a evitar concentració de gasos nocius en l'interior.  
- Per a establir barreres sanitàries es disposarà de tanca metàl·lica perimetral a l'explotació.  
- Es dotarà de teles ocellaires en les finestres de la nau per a evitar l'accés de vectors de malalties.  
- Per a la desinfecció dels vehicles que accedixen a l'explotació s'utilitzarà sistema a pressió a base de motxilla amb desinfectant.  
- Els cadàvers es recolliran en contenidors homologats per a ser retirats per empresa gestora autoritzada a este efecte.  
- Es disposarà de femer, de base quadrada de 15,2 m de costat, amb pendent cap a una arqueta de lixiviats.  
La gestió d'aigües residuals domèstiques haurà de modificar-se, havent de caracteritzar-se la fracció líquida resultant del tractament combinat proposat i obtindre l'autorització per a la seua aplicació en el terreny per l'organisme de conca, havent d'utilitzar-se en qualsevol cas sobre sòls que no presenten alta vulnerabilitat a la contaminació, característica del sòl a ocupar per l'explotació.  
S'ha valorat econòmicament el cost de l'aplicació de les mesures correctores.   
L'activitat es considera viable, des del punt de vista mediambiental, sempre que les mesures correctores proposades en l'estudi d'impacte ambiental es complementen amb l'adopció dels condicionants recollits en esta declaració d'impacte ambiental.  
Consideracions jurídiques.  
1. El projecte examinat constituïx un dels supòsits fàctics en què és preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'Impacte Ambiental i concordants del seu Reglament, annex I apartat 1.h.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana i en les altres disposicions que se li apliquen.  
3. L'article 16, apartat 2, lletra m), del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això i fent ús de les facultats legalment atribuïdes, formule la següent declaració d'impacte ambiental:  
  
Primer  
Considerar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de granja avícola d'engreixament, situada en el polígon 65, parcel·les 64 i 65, del terme municipal de Requena (València) promoguda per Argelia Yimabel Solano Lapo, sempre que este es realitze d'acord amb les previsions de l'estudi d'impacte ambiental i els condicionants i modificacions establits a continuació:  
  
Previ a l'obtenció de la llicència ambiental, el promotor haurà de justificar disposar de l'autorització de l'organisme de conca a l'ocupació de la zona de policia de la rambla de Serratilla.  
Previ a l'obtenció de la llicència ambiental, el promotor haurà de justificar disposar de la concessió de la Confederació Hidrogràfica del Xúquer que li permeta explotar el pou per a abastiment de l'explotació.   
Previ a l'obtenció de la llicència ambiental, el promotor haurà de justificar davant d'esta direcció general i davant de l'òrgan substantiu, disposar d'autorització de l'organisme de conca per a gestionar les aigües residuals domèstiques tal com es proposa en l'estudi d'impacte ambiental, havent d'utilitzar-se en qualsevol cas sobre sòls que no presenten alta vulnerabilitat a la contaminació, característica del sòl a ocupar per l'explotació.  
Previ a l'obtenció de la llicència ambiental, el promotor haurà d'identificar davant d'esta direcció general i davant de l'òrgan substantiu, l'empresa encarregada de la retirada de la gallinassa de l'explotació.  
Es comunicarà a esta direcció general qualsevol variació que es produïsca en la destinació dels residus.  
  
Segon  
Notificar als interessats que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren convenients.  
  
Tercer  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
  
València, 15 de juliol de 2008.- La directora general de Gestió del Medi Natural: M. Ángeles Centeno Centeno.  
  
  
  
Declaració d'impacte ambiental  
  
Expedient: 169/2667-FNG.  
Títol: Gestor de residus perillosos, tractament de residus de maquinària òfset.  
Promotor: Servifot, SL.  
Autoritat substantiva: Direcció General per al Canvi Climàtic, Àrea de Residus.  
Localització: polígon industrial Sedaví, sector 4, c/ Séquia Calavera núm. 34, terme municipal de Sedaví (València).  
Descripció del projecte.  
Servifot, SL, exercix l'activitat de taller d'impressió gràfica en les seues instal·lacions ubicades en el polígon industrial Sedaví, sector 4, del terme municipal de Sedaví. Per a dur a terme l'activitat d'impressió gràfica, s'utilitzen màquines d'impressió òfset, les quals generen residus que contenen plata. A fi de separar la plata de la resta de residus, tant propis com d'altres empreses, se sol·licita autorització per a la gestió de residus perillosos.  
Els residus a gestionar procedixen de l'etapa d'impressió òfset, la qual té dos punts d'eixida dels productes empleats en el procés: el primer conté estabilitzadors i reveladors, i el segon fixadors i blanquejadors; tots estos diluïts en aigua. Estos residus s'emmagatzemen en tancs separats de 500 l. Es disposa d'un total de 5 tancs de 500 litres: 2 per a residus sense plata, un per a residus amb plata, un per a residus concentrats i un buit, per si es retira algun dels anteriors. Es construirà una bancada de perfil metàl·lic per a allotjar-los. El transvasament de residus aquosos entre tancs i els tancs mateixos de la desplatadora i l'evaporadora es realitzen per mitjà de bombes de trasbals.  
  
El tanc que conté fixadors i blanquejadors diluïts és el que es pretén gestionar als efectes de recuperar la plata continguda en el blanquejador. Per a això, es transvasa el contingut del tanc a la «desplatadora». Esta consistix en un depòsit on es genera un corrent elèctric entre ànode i càtode, de manera que els ions de plata presents en la solució s'acumulen sobre les làmines de l'ànode. Després es transvasa novament a un altre depòsit els residus sense plata.   
La solució aquosa sense plata continguda en els tancs es porta a l'«evaporadora» per a reduir el volum de residus. Esta extrau la fracció líquida de la solució, obtenint-se aigua destil·lada (que s'aboca al desaigüe) i concentrat de residus aquosos (que s'entrega a empresa gestora).  
S'estima una quantitat màxima de residus a tractar de 500 litres al dia. Amb este règim de funcionament s'obtenen de 20 a 30 g de plata i es generen de 4 a 5 kg de residu aquós concentrat.  
Afeccions legals  
L'activitat de gestió de residus perillosos està sotmesa al règim d'autorització administrativa per l'òrgan competent en matèria mediambiental d'acord amb la Llei 10/1998,de 21 d'abril, de Residus, i per la Llei 10/2000, de 12 de desembre, de Residus de la Comunitat Valenciana.   
  
L'activitat exercida per la indústria està recollida com a potencialment contaminant del sòl en el Reial Decret 9/2005, de 14 de gener.  
  
Tot això, sense perjuí de les autoritzacions que corresponga obtindre d'altres organismes, de conformitat amb la normativa sectorial que siga aplicable.  
Consideracions ambientals  
L'activitat s'ubicarà en un polígon industrial completament urbanitzat, per la qual cosa el medi està significativament humanitzat. No obstant això, la zona està caracteritzada per una accessibilitat alta d'aqüífers i vulnerabilitat mitjana.  
S'ha proposat ubicar la zona de tractament de residus en l'exterior de la nau, no obstant això no s'ha previst cap mesura correctora pel risc d'abocament i arrossegament per pluges.  
En cas d'avaria, les màquines es paren. En cas que hi haguera risc d'obturació dels tancs, s'entregarien a empresa gestora autoritzada.  
  
L'estudi d'impacte ambiental presentat es limita a reproduir el contingut de la documentació tècnica. No es realitza un inventari ambiental per considerar-se que la ubicació en polígon industrial és prou per a evitar afeccions al territori. Només es considera com a impacte potencial el visual, considerant-se que no es produirà per ubicar-se la instal·lació de tractament en un pati posterior. No es preveu que existisquen emissions de gasos a l'atmosfera. En distints apartats s'indica que el residu que ix de l'evaporadora està en fase líquida o sòlida, encara que només es preveu un tanc per al seu emmagatzematge.   
  
Es proposa com a programa de vigilància ambiental, a fi d'evitar filtracions al terreny dels residus líquids, presentar periòdicament les actes de retirada dels residus perillosos i la inspecció del bon estat de la solera.  
Tramitació administrativa  
En data 22 de maig de 2008, va tindre entrada en l'Àrea d'Avaluació Ambiental, nota interna de l'Àrea de Residus per la qual se sol·licitava la tramitació de l'avaluació d'impacte ambiental de l'expedient d'autorització com a gestor de residus perillosos de la mercantil Servifot, SL. A este efecte, s'adjuntava còpia del certificat emés pel secretari de l'Ajuntament de Sedaví, acreditatiu de la realització del tràmit d'informació pública i audiència de l'expedient mencionat, per un termini de trenta dies.  
Prèviament, l'Àrea de Residus havia remés la documentació de l'expedient (projecte tècnic, projecte tècnic d'explotació i estudi d'impacte ambiental) i un certificat de realització del tràmit d'informació pública per un període inferior a trenta dies. Sol·licitada l'esmena del tràmit d'informació pública i després de transcórrer un termini prudencial sense que remetera un nou certificat, es va procedir a tancar l'expedient administratiu que es troba en esta àrea (24/6295-OTT).  
  
Consideracions jurídiques  
El projecte d'autorització com a gestor de residus perillosos s'ha sotmés al procediment d'avaluació d'impacte ambiental d'acord amb l'epígraf 6.d de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'Impacte Ambiental i modificat pel Decret 32/2006, de 10 de març.   
  
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.   
  
L'article quint de la Llei 2/1989, de 3 de març, atribuïx a l'òrgan ambiental la competència per a la formulació de les declaracions d'impacte ambiental dels projectes a què s'aplique esta llei.   
L'article 16 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 217/2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Considerar acceptable, només als efectes ambientals el projecte d'autorització com a gestor de residus perillosos (solucions aquoses procedents de la impressió òfset), promogut per Servifot, SL, en el terme municipal de Sedaví (València), polígon industrial Sedaví, sector 4, c/ Sequera Calavera núm. 34-B, sempre que esta es realitze amb les previsions de l'estudi d'impacte ambiental i la documentació tècnica que hi ha en l'expedient.  
Com a condicions addicionals a complir s'establixen les següents:  
  
1. Ha de realitzar-se un control periòdic, almenys anual, de les característiques de l'abocament denominat «aigua destil·lada» de l'evaporador, als efectes de comprovar que els seus paràmetres s'ajusten als establits en l'ordenança model d'abocament de l'EPSAR o a l'ordenança municipal, en el cas que esta última siga més restrictiva. Este control es realitzarà a l'eixida de l'equip d'evaporació, sense dilució prèvia amb altres efluents.  
2. La zona d'emmagatzematge de residus perillosos, així com la zona de gestió d'estos (evaporadora i desplatadora) han d'estar dotades de cubetes estanques de recollida de vessaments eventuals, amb capacitat per a almenys el 110% del tanc o depòsit més gran i estar ensostrades per a evitar l'arrossegament de contaminants per pluja. Estes mesures correctores es disposaran de tal manera que cap vessament de residus aquosos perillosos puga abocar-se al clavegueram.  
3. En el programa de vigilància ambiental s'inclourà el control periòdic de les condicions d'emmagatzematge de tots els residus gestionats i generats, comprovant l'absència de fugues i abocaments al sòl, així com el control periòdic de l'abocament al clavegueram assenyalat en el punt primer. El programa de vigilància ambiental haurà de documentar-se, als efectes d'acreditar l'adopció i execució de les mesures preventives i correctores propostes i la comprovació de la seua eficàcia.  
  
4. D'acord amb l'article 4 del DLE 5996/1986, de 28 de juny, modificat per la Llei 9/2006, de 28 d'abril, i incorporat en l'article 14 del RDL 1/2008, d'11 de gener, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
5. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
  
Segon  
Notificar a les parts interessades que, contra la present resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del mencionat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 21 de juliol de 2008.- La directora general de Gestió del Medi Natural: M. Ángeles Centeno Centeno.  
  
  
Declaració d'impacte ambiental  
  
Expedient: 140/4705-VFN.  
Títol: Subestació transformadora 132/20 kV, ST Dénia, edició B.  
Promotor: Iberdrola Distribución Eléctrica, SAU.   
Autoritat substantiva: Direcció General d'Energia.  
Localització: Dénia (Alacant).  
Descripció del projecte.  
El projecte té com a objecte la instal·lació d'una subestació elèctrica de transformació 132/20 kV, denominada ST Dénia, en la partida Palmar (ara Palmar-Sud) del terme municipal de Dénia. La superfície ocupada està formada per la parcel·la 92 i part de la 94 del polígon 25, amb un total de 10.274 m², de sòl no urbanitzable comú d'ús agrícola, encara que no està en producció des de fa més de 10 anys.  
La zona de Dénia disposa actualment de subministrament elèctric des de la ST el Verger, en 20 kV. La xarxa de distribució i la ST el Verger han aconseguit un alt grau de saturació. L'excessiva longitud de les línies de 20 kV genera importants pèrdues per transport i problemes de qualitat de subministrament, generant una baixa qualitat i seguretat del servici. Això unit a la forta expansió residencial del municipi de Dénia, sobretot en el litoral, que fan preveure un creixement del consum, fan necessària una nova ST per a atendre l'abastiment elèctric del municipi de Dénia i recolzar entorns limítrofs. S'ha triat una ubicació pròxima als punts de consum, que s'alimentarà per mitjà de línia de doble circuit a 132 kV, des de la ST el Verger. Esta permet que la distribució des de la ST Dénia es realitze des de la xarxa existent de mitja tensió, ja que és complex realitzar noves línies per les barreres existents (geogràfiques, naturals, edificació dispersa, etc.).  
La ST Dénia serà de tipus semicompacte, amb els sistemes elèctrics en l'interior d'edifici i els transformadors de potència, servicis auxiliars i bateries de condensadors en intempèrie. L'ús d'equips de tecnologia GIS (Gas Insuflated System) redunda en una menor superfície ocupada i un menor impacte visual. Perimetralment, s'instal·larà un tancament de malla metàl·lica fins a 2,30 m d'altura, en aplicació de les mesures tècniques establides en la reglamentació sectorial.  
  
La ST Dénia constarà de les instal·lacions següents:  
- Un sistema elèctric de 132 kV amb una configuració de doble barra (DB) tipus interior amb aïllament en SF6 i 9 posicions corresponents a 2 de línia, 3 de transformador, una d'enllaç de barres, dos posicions de reserva i la mesura de tensió de barres.  
- Un sistema elèctric de 20 kV amb una configuració de simple barra partida (SBP) tipus interior amb aïllament en SF6, conformat per 2 mòduls de cel·les amb un total de 26 posicions de què 16 seran eixides de línia, 2 de transformador, 2 de servicis auxiliars, 2 de mesura, 1 d'unió, 1 de partició i 2 de bateria de condensadors. Este sistema es completa amb la dotació de 2 bateries de condensadors (BC).  
  
- Una transformació dotada amb 3 transformadors de potència de relació 132/20 kV 40 MVA de potència cada un, amb les seues corresponents reactàncies trifàsiques limitadores de posada a terra. Un dels transformadors s'instal·larà exclusivament per a suport davant d'una fallada d'algun dels altres dos que en condicions normals de servici afrontaran l'abastiment a la zona. Esta mesura garantirà la màxima continuïtat del subministrament davant de la fallada d'una de les màquines instal·lades.  
Per a l'alimentació dels equips i servicis propis d'estes instal·lacions quedaran instal·lats 2 transformadors de servicis auxiliars (TSA) de relació 20 kV/0,380-0,220 kV i 250 KVA de potència cada un.  
  
- Un edifici en què s'ubicaran els sistemes elèctrics de 132 kV i 20 kV i equips de control, protecció, comunicació, alimentació en BT, etc., necessaris per al funcionament correcte de la subestació.  
  
Afeccions legals.  
El RD 9/2005, de 14 de gener, en el seu annex I, enumera les activitats potencialment contaminants del sòl, entre les quals es troba la producció i distribució d'energia elèctrica (CNAE-93 Rev1 40,1).   
  
La gestió dels residus generats, atendrà el que establix la legislació estatal i autonòmica reguladora de la matèria.  
Respecte a l'afecció paisatgística de la subestació elèctrica, caldrà ajustar-se al que establix el Decret 120/2006, d'11 d'agost.  
Tot això, sense perjuí de les autoritzacions que corresponga obtindre d'altres organismes, de conformitat amb la normativa sectorial que siga aplicable.  
Consideracions ambientals.  
La subestació transformadora ST Dénia està prevista en una parcel·la de sòl no urbanitzable comú d'ús agrícola, encara que tal ús va ser abandonat fa anys. De fet, en les fotos aèries disponibles s'observa, ja en els anys 1997/1998, moviments de terres en les parcel·les 92 i 94 del polígon 25, sobre les quals s'ubicarà la ST. Actualment, part de la parcel·la 94 es troba ocupada per contenidors abandonats, maquinària i residus i està en part coberta de grava.  
En l'entorn predomina l'ús agrícola, principalment cultiu de cítrics, existint alhora edificacions residencials disperses. Un dels límits de la parcel·la és una antiga via de ferrocarril, convertida en l'actualitat en camí, pel qual s'accedix a algunes parcel·les i és transitable a trams. Per la vora d'esta discorre una línia de quàdruple circuit a 20 kV i està previst construir un cable a 132 kV en subterrani, el qual connectarà la ST Dénia amb la ST el Verger. Es tracta d'una zona pròxima al nucli urbà dels Poblets i a la costa de Dénia i per tant, als punts de consum, amb gran demanda per l'activitat turística. L'accés està previst des del camí asfaltat Assagador del Palmar.  
  
La zona presenta una topografia pràcticament horitzontal, per la qual cosa no es produiran alteracions significatives. No existixen en les proximitats espais protegits o inclosos en la Xarxa Natura 2000 que puguen veure's afectats per la instal·lació. S'indica que la desembocadura del barranc de l'Alberca, està catalogada com d'interés botànic i paisatgístic per l'Ajuntament de Dénia. La vulnerabilitat d'aqüífers és de grau mitjà, i la seua accessibilitat alta.   
El camí Assagador del Palmar, amb el qual confronta la parcel·la prevista per a la ST, és un camí asfaltat coincident amb una via pecuària denominada «assagador de Xàbia a la mar» (segons la cartografia temàtica d'esta Conselleria), amb una amplària legal de 12 m. Les actuacions previstes no han d'envair esta amplària, per la qual cosa s'ha previst una distància de 7,5 m del tancament exterior a l'eix de la via (segons plànols).  
Entre les alternatives considerades per a triar la ubicació de la ST Dénia, es va proposar inicialment ubicar-la en la partida les Bovetes. Es va obtindre informe favorable de l'Ajuntament, es van adquirir els terrenys, es va elaborar el projecte i es va iniciar la seua autorització. No obstant això, a causa de l'oposició veïnal, es va proposar un canvi d'ubicació, triant-se una parcel·la en el polígon industrials Madrigueres Sud. Després de realitzar un nou estudi d'implantació i un nou projecte, es va comprovar la inviabilitat de la proposta degut a les dificultats de connexió de les línies. Finalment, s'ha proposat ubicar-la en la partida Palmar-Sud, la qual es va aprovar pel ple de l'Ajuntament (25.01.2007), elaborant un nou avantprojecte denominat ST Dénia, Edició B, el qual és objecte d'avaluació ambiental. Uns dels avantatges d'esta proposta és que permet aprofitar la xarxa de distribució existent.  
Les accions del projecte que poden afectar el medi ambient, són les següents:  
- Transport de material i maquinària i aplec de materials  
- Desbrossament i anivellació del terreny, excavació i construcció de fonamentacions i canalitzacions elèctriques  
- Muntatge i instal·lació d'equips a intempèrie, de components interns de la ST, de paraments, coberta i tancaments de l'edifici  
- Ocupació de mà d'obra  
- Restauració del terreny  
- Presència de les instal·lacions  
- Processos de transformació de l'electricitat  
- Gestió de residus  
Abans de l'anivellació del terreny, s'eliminaran els materials residuals que actualment l'ocupen, destinant-los a abocador. Això reduirà el risc de contaminació que suposen estos. La presència d'oli mineral en la instal·lació (confinat en cubetes) implica un risc d'abocament accidental, el qual es veu reduït per la construcció del sistema de recollida d'oli solidari amb les bancades per als transformadors i canalització a depòsit estanc. Durant les obres, es preveuen pràctiques adequades per al maneig de substàncies líquides que puguen incidir en la qualitat del sòl i per a reparació i manteniment de maquinària.  
  
Les emissions de partícules i gasos de combustió, així com el soroll durant les obres es consideren poc significatives i per tant, compatibles. En la fase d'explotació, pel fet que en la instal·lació existix SF6 (gas sintètic i inert que s'utilitza com dielèctric en les cel·les dels sistemes elèctrics), podria donar-se una eventual fuga. No obstant això, esta seria detectada pels sistemes d'alarma i el gas es dispersaria en l'aire. Així mateix, el funcionament dels sistemes elèctrics dóna lloc a un lleuger increment del nivell sonor a causa de la vibració dels debanats interns i als ventiladors. S'inclou un estudi acústic en què es calcula el nivell sonor transmés al perímetre de la parcel·la, estimant-se nivells sonors compatibles amb el que establix la legislació. Els transformadors podrien transmetre vibracions, raó per la qual s'instal·len sobre bancades independents, executades in situ sobre el terreny i independents de qualsevol estructura, mesura que elimina este impacte.  
  
Respecte a la generació de camps electromagnètics, a causa de la freqüència de funcionament de la xarxa (50 Hz), no es troben en el rang de les radiacions ionitzants. L'ús de sistemes elèctrics a 132 i 20 kV modulars, en cel·les aïllades i en edifici prefabricat junt amb la resta d'equips auxiliars, anul·la el camp elèctric i reduïx el camp magnètic. Altres mesures que incidixen en la disminució dels camps creats són l'apantallament metàl·lic dels cables subterranis, la disposició dels cables en ternes i l'allunyament dels equips d'intempèrie dels límits de la ST. S'adjunta un estudi de camp electromagnètic, per mitjà del qual es calculen nivells de camp magnètic inferiors als valors recomanats 100 T.  
Atés que la zona prevista es troba totalment humanitzada i degradada, l'afecció sobre la vegetació directa és poc significativa. S'adoptaran mesures adequades durant les obres per a evitar la dispersió de pols. S'estima que el projecte únicament afectarà directament, durant la fase d'obres, espècies faunístiques de poca importància, a causa de la poca diversitat d'estes en la parcel·la i a la mínima fracció de l'hàbitat afectada. A causa de la localització i la solució tipus semicompacte triada, l'afecció sobre esta durant la fase de funcionament es considera, així mateix compatible.  
No es preveu afecció sobre el patrimoni per l'absència d'elements patrimonials inventariats en la zona. No obstant això, s'ha sol·licitat a la conselleria competent autorització per a prospecció intensiva en l'emplaçament (inclosa en els annexos).  
Atés que l'emplaçament està rodejat de cultius de cítrics i d'una filera de tanques, l'accessibilitat visual de la parcel·la és escassa. Això unit que es valora la fragilitat i qualitat del paisatge com a mitja-baixa, permet qualificar l'afecció com a compatible.  
El risc d'electrocució no és significatiu per l'adopció de les mesures de seguretat que la normativa sectorial establix per a este tipus d'instal·lacions i l'absència de personal treballant en continu en esta. El risc d'incendi no és un risc inherent a este tipus d'activitat, ja que la càrrega tèrmica és baixa i procedix únicament dels olis dielèctrics dels transformadors. A més, la instal·lació està dotada de sistemes automàtics de protecció que la posen fora de servici davant de qualsevol anomalia.  
  
Les mesures més destacables, proposades per a minimitzar les possibles afeccions, són:  
- Mesures de protecció per a evitar afectar les infraestructures existents en la zona durant les obres: línies elèctriques, canals de reg, camins rurals i carreteres.  
- La maquinària i vehicles per a les obres estaran en perfectes condicions de funcionament, realitzant-se les operacions de manteniment general o operacions amb risc de contaminació del sòl en tallers o instal·lacions apropiats.  
- Durant les obres, s'instal·larà un punt net preparat per als distints tipus de residus, disposant la zona de residus perillosos de sostre i sistema d'arreplega de possibles fugues. Els residus d'obra es gestionaran a través d'empresa autoritzada.  
- S'adoptaran mesures per a minimitzar l'alçament de pols en els moviments de terra (reg de camins i zones de moviment de terres, coberta en els camions) i s'apilaran els materials fins en zones protegides del vent.  
- Per a evitar molèsties, es mantindrà la transitabilitat dels camins minimitzant els talls, s'evitaran danys en parcel·les veïnes, es faran les obres en el mínim de temps possible i es repararà qualsevol dany causat.  
- Si aparegueren restes arqueològiques o paleontològiques durant les obres, es paralitzarà l'obra i s'informarà la conselleria competent.  
- Finalitzades les obres, s'efectuarà neteja general i es restauraran els elements afectats.  
- Es dotarà la parcel·la d'una xarxa de drenants per a aigües pluvials.  
Entre les actuacions proposades en el programa de vigilància ambiental s'indiquen:  
- Es comprovarà durant les obres que l'afecció de terrenys és l'estrictament necessària.  
- Es comprovarà que el parc de maquinària, magatzem d'olis i combustibles, llavat i posada a punt de maquinària es localitzen en els llocs autoritzats.  
- Es vigilarà que no s'arrepleguen substàncies perilloses prop de les séquies i zones d'escolament.   
- Es controlarà que els residus o qualsevol altre material sobrant de l'obra són gestionats segons la normativa aplicable.   
- Es controlarà que els olis dels transformadors són gestionats convenientment.  
- Es comprovarà el compliment de les mesures preventives i correctores descrites.  
- Realitzada la construcció de la ST, es comprovarà que les alteracions i impactes reals s'ajusten a la valoració realitzada, no apareixen impactes no previstos i en cas necessari, es modificaran les mesures protectores i correctores per a minimitzar impactes residuals o no previstos.  
Tramitació administrativa.  
Amb data 16 d'abril de 2008, va tindre entrada en els servicis centrals d'esta Conselleria la sol·licitud del Servici Territorial d'Energia de València, per a l'avaluació d'impacte ambiental del projecte i la qual remet el corresponent expedient, incloent-hi:  
- Avantprojecte (edició B) de la nova subestació transformadora ST Dénia de 132/20 kV.  
- Estudi d'impacte ambiental i document de síntesi de l'estudi d'impacte ambiental.  
- Annex que inclou un estudi de camp electromagnètic.  
- Còpia de les al·legacions rebudes durant el tràmit d'informació pública i resposta a estes.  
En l'escrit mencionat s'indica que l'expedient va ser sotmés a informació pública mitjançant un edicte publicat en el DOCV de 23.10.2007.  
Consideracions jurídiques.  
El projecte subestació transformadora s'ha sotmés al procediment d'Avaluació d'Impacte Ambiental d'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'Impacte Ambiental i modificat pel Decret 32/2006, de 10 de març.   
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.   
  
L'article quint de la Llei 2/1989, de 3 de març, atribuïx a l'òrgan ambiental la competència per a la formulació de les declaracions d'impacte ambiental dels projectes a què s'aplique la dita llei.   
L'article 16 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 217/2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar favorable només als efectes ambientals, el projecte de subestació transformadora denominada ST Dénia 132/20 kV, promoguda per Iberdrola Distribución Eléctrica SAU, en la partida Palmar-Sud, parcel·la 92 i part de la parcel·la 94 del polígon 25 del terme municipal de Dénia, segons el que preveu l'avantprojecte, l'estudi d'impacte ambiental i la resta de documentació que hi ha en l'expedient.   
  
Segon  
Com a condicions addicionals, s'establix:  
1. Durant les obres, ha de preservar-se la continuïtat de les séquies i canals de reg circumdants que pogueren veure's afectades per estes, restituint qualsevol alteració que poguera afectar-les.  
2. Als efectes de minimitzar l'afecció visual de la instal·lació, ha de mantindre's la filera de xiprers existent (límits nord i est), excepte en els trams que s'òbriguen per a ubicar els accessos. Així mateix, s'adoptaran les mesures d'integració paisatgística que, si és el cas, establisca l'òrgan amb competència en matèria de paisatge.  
3. Es vigilarà que les aigües pluvials no arrosseguen olis i greixos, en cas de fuga accidental.   
4. Amb relació a les afeccions sobre el patrimoni cultural, caldrà ajustar-se al que informe la conselleria competent. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar-ho immediatament a la Conselleria de Cultura i Esport.  
5. A la posada en marxa de la instal·lació, es realitzarà una auditoria acústica a l'efecte de comprovar que no es transmeten a l'entorn de la parcel·la nivells sonors superiors als establits en la legislació en matèria de contaminació acústica, incorporant-se els resultats al programa de vigilància ambiental.  
6. L'actuació proposada, haver de realitzar-se fora dels límits de la via pecuària assagador de Xàbia al Mar, respectant totalment la seua amplària legal (12 m) i garantint els usos compatibles i complementaris previstos per la normativa reguladora.   
7. Respecte a les emissions de camps electromagnètics derivades del funcionament de la ST caldrà ajustar-se a allò que s'ha disposat per la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la Llei 4/2005, de 17 juny. En tot cas, estes es mantindran per davall dels límits establits per la recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 T per al camp magnètic.   
8. Les accions incloses en el programa de vigilància ambiental, així com l'adopció dels condicionants exposats, hauran de documentar-se, als efectes d'acreditar l'adopció i execució de les mesures preventives i correctores proposades i la comprovació de la seua eficàcia.  
9. D'acord amb l'article 4 del WOD 8130/1986, de 28 de juny, modificat per la Llei 9/2006, de 28 d'abril, i incorporat en l'article 14 del RDL 1/2008, d'11 de gener, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
10. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Notificar a les parts interessades que, contra la present resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
València, 21 de juliol de 2008.- La directora general de Gestió del Medi Natural: M. Ángeles Centeno Centeno.  
  
  
Declaració d'impacte ambiental  
  
Expedient: 136/0863-QVC.  
Títol: Ampliació explotació porcina d'esquer.  
Promotor: Domingo Ribelles Benavent.  
Autoritat substantiva: Direcció General per al Canvi Climàtic.  
Objecte del projecte: obtindre l'autorització ambiental integrada per a l'ampliació de l'explotació porcina d'engreixament.  
Localització: polígon 21, parcel·les 17, 21 i 22 i polígon 22, parcel·la 73, del terme municipal de Quatretonda (València).  
Descripció del projecte.  
1. Descripció de les característiques més rellevants del projecte.  
Es pretén obtindre l'autorització ambiental integrada per a una activitat porcina d'engreixament que pretén ampliar-se i les característiques de la qual, segons la documentació aportada, són: l'explotació, en plena activitat, posseïx actualment una capacitat per a 1.456 animals, pretenent-se ampliar en 1.500 places, sent la capacitat final de 2.956 porcs d'engreixament.   
L'activitat consistix en l'engreixament de porcs des dels 20 kg de pes viu fins a aconseguir els 100 kg, moment en què es destinen a escorxador. Es realitzen 2,5 cicles/any, realitzant-se buit sanitari de 10-15 dies, després de cada cicle d'engreixament.  
La superfície de l'explotació és de 16.053 m², part d'una nau i instal·lacions auxiliars que ocupen una superfície construïda de 1.221,3 m² (en l'autorització prèvia de la COPUT concedida per a l'inici de l'activitat, s'indica una superfície construïda de 1.466,8 m²). L'ampliació consistirà en la construcció d'una nova nau, de 1.178,8 m².  
  
Es considera que l'explotació tindrà unes necessitats anuals d'aigua potable aproximadament de 8.850 m³, que serà subministrada per la xarxa general de reg de la Cooperativa Vitivinícola de Quatretonda.  
Els purins generats en l'explotació queden retinguts en fosses de purins amb una capacitat d'emmagatzematge de 1.058,4 m³. Es calculen els purins que es generaran, basant-se en el Reial Decret 324/2000, d'Ordenació de les Explotacions Porcines, sent de 6.355,4 m³/pur any, que inclouran al seu torn 21.431 kg/N/any, la qual cosa implica necessitar 126,06 ha de superfície agrícola on aplicar-ho com a adob orgànic, justificant disposar de 128,7 ha de superfície agrícola localitzades entre els termes municipals de Quatretonda, Benigànim, Llutxent i Benicolet. No es disposarà de femer ni de bassa de purins. Es disposa de capacitat d'emmagatzematge de purins superior a tres mesos, tal com establix el Reial Decret 324/2000.  
Les aigües residuals dels lavabos seran emmagatzemades en fossa sèptica-filtre (decantador-digestor amb filtre biològic), amb una capacitat d'emmagatzematge de 2,3 m³. Una vegada produïda la depuració, les aigües residuals s'extrauran per mitjà d'una bomba d'aspiració, i a través d'una canonada de polietilé estanca seran conduïdes a una de les fosses de pur, on es diluiran.  
Els cadàvers generats seran depositats en contenidor homologat, i retirats per empresa gestora autoritzada a este efecte. Els residus perillosos són retirats per gestor autoritzat.  
La ventilació adoptada en l'explotació és estàtica vertical per carener, completada amb ventilació estàtica horitzontal a través de finestres.  
Les emissions totals obtingudes a partir de valors de referència són: 15.119,93 kg de NH3, 119,56 kg de N2O, 28.232,76 kg de CH4.  
Com a mesures higienicosanitàries, la instal·lació està dotada de tanca perimetral i gual sanitari.  
L'explotació es localitza a més d'1 km del terme municipal de Quatretonda.  
Tramitació administrativa.  
1. Informació pública. Remissió de l'expedient. L'activitat inicial disposa d'una declaració d'impacte ambiental favorable dictada en data 14 de juliol de 2004 pel director general de Gestió del Medi Natural, per a una capacitat de 1.456 porcs d'engreixament.   
  
L'expedient s'inicia en data 3 d'abril de 2008, amb la remissió per la Direcció General per al Canvi Climàtic, de projecte, estudi d'impacte ambiental i resultat de la informació pública.  
La informació pública s'ha realitzat per mitjà de la publicació en el DOCV núm. 5695, de 4 de febrer de 2008, sense la presentació d'al·legacions.  
Informes sectorials.  
Els informes inclosos en l'expedient s'arrepleguen a continuació:  
  
Informe municipal favorable de compatibilitat urbanística, de data 22 d'abril de 2008.  
Informe favorable del veterinari d'inspecció pecuària de data 27 d'agost de 2007.  
Informe favorable de la Conselleria d'Agricultura, Pesca i Alimentació de data 3 d'abril de 2006.  
Informe favorable de l'Alcaldia.  
Sol·licitud de prospecció arqueològica davant de la Conselleria de Cultura i Esport de data 20 de maig de 2008, en relació a l'art. 11 de la Llei 4/1998, d'11 de juny, de Patrimoni Cultural Valencià.  
No s'ha efectuat sol·licitud d'informe la Confederació Hidrogràfica del Xúquer, en relació a la Llei 4/2004, de 30 de juny, de la Generalitat, d'Ordenació del Territori i Protecció del Paisatge. La Confederació Hidrogràfica del Xúquer, a petició de la Direcció General de Qualitat Ambiental, emet un informe en data de registre d'entrada 3 d'abril de 2008, sobre l'autorització ambiental integrada de l'explotació. Les consideracions que planteja en relació al tractament de les aigües residuals domèstiques, és que ha d'optar-se, excepte casos justificats, per una de les següents opcions per a la seua gestió:  
- Connexió a una xarxa de clavegueram que conduïsca esta aigua a una estació de tractament d'aigües residuals.  
- Emmagatzematge de les aigües residuals en depòsit estanc i impermeable per a posterior retirada per gestor autoritzat o gestió d'estes i de la resta de residus generats segons el que establix les disposicions legals vigents.  
El reduït volum d'aigües residuals domèstiques estimat que es generarà en l'explotació (1 m³) anualment fa que es considere viable la gestió conjunta amb els purins.  
Afeccions legals.  
El sòl on s'exercix l'activitat es qualifica com a sòl no urbanitzable comú, segons normes subsidiàries de planejament municipal.   
  
L'activitat proposada no afecta cap espai natural protegit de la província de València ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/1994, d'Espais Naturals Protegits de la Comunitat Valenciana.  
Consideracions ambientals.  
1. Elements ambientals que poden veure's afectats de forma important pel projecte d'activitat i identificació d'impactes. L'inventari ambiental de l'estudi d'impacte ambiental inclou: geologia, climatologia, hidrologia, vegetació, fauna, paisatge i medi socioeconòmic.  
  
La zona on es localitza l'activitat es caracteritza litològicament per presentar materials constituïts per cantells, graves i argiles. Fisiogràficament, correspon a un relleu fortament ondulat. La vegetació de la zona correspon predominantment a cultius de vinya, fruiters i oliveres.  
  
La zona on s'exercix l'activitat no presenta valors ambientals rellevants, ja que s'ubica en un entorn amb un grau de naturalitat escàs, sent els elements ambientals més destacables susceptibles de ser afectats pel projecte: l'aigua superficial i subterrània, per lixiviació de purins o percolació d'este associada a una incorrecta gestió del pur en la mateixa explotació o bé durant la seua utilització com a adob orgànic; el sòl, per alteració de les seues propietats associada a la incorrecta gestió del pur en la seua utilització com adob orgànic; i l'aire, per emissió d'olors associada als purins generats i a la presència d'animals principalment.  
  
No s'ha realitzat una descripció dels elements ambientals que poden veure's afectats pel projecte, passant directament a establir mesures protectores i correctores.  
Entre les mesures correctores recollides en l'estudi d'impacte ambiental, s'inclouen les següents:  
- S'aplicarà el pur en condicions climàtiques favorables, soterrant-se en el terreny.  
- Es crearà una pantalla vegetal de fulla caduca, de manera que facilite la integració paisatgística de l'explotació en l'entorn.  
- Per a facilitar la desodoració del pur, es facilitarà la remoció de capes amb la injecció d'aire en bassa.   
- Per a minimitzar l'emissió d'olors, se sotmetrà l'explotació a una neteja després de cada cicle d'engreixament, amb dissolucions aquoses de productes desinfectants, utilitzant a més productes basats en bacteris i enzims a afegir en forma líquida a les fosses de dejeccions.  
Segons la cartografia temàtica de la Conselleria de Medi Ambient, Aigua, Urbanisme i Habitatge, la superfície on s'exercix l'activitat es localitza en un sòl amb una vulnerabilitat a la contaminació d'aqüífers baixa. Segons la documentació tècnica presentada, la normativa urbanística municipal de Quatretonda, considera que la zona on s'ubica l'activitat és zona vulnerable a la contaminació de sòls per nitrats procedents de fonts agrícoles, per la qual cosa no haurà d'excedir la concentració els 170 kg N/ha a l'aplicar els purins com a adob orgànic en camps de cultiu.  
En general l'estudi d'impacte ambiental té un grau de detall tal que facilita el coneixement de l'entorn i de l'afecció generada per l'explotació, aportant informació deficient. En eixa línia, l'apartat relatiu a l'exposició de mesures correctores no s'adequa a les característiques de l'explotació, ja que proposa tècniques a aplicar en instal·lacions inexistents (remoció de pur en bassa, que no pretén construir-se per disposar de capacitat d'emmagatzematge de pur suficient). Les característiques del medi i de l'activitat fa que a pesar de les deficiències de l'Estudi d'Impacte Ambiental puga considerar-se viable l'activitat, des del punt de vista mediambiental, sempre que es realitze d'acord amb el que establix l'estudi d'impacte ambiental i es complemente amb l'adopció dels condicionants recollits en esta declaració d'impacte ambiental.  
  
Consideracions jurídiques.  
1. El projecte examinat constituïx un dels supòsits fàctics en què és preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'Impacte Ambiental i concordants del seu Reglament, annex I apartat 1.h.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana i en les altres disposicions que se li apliquen.  
3. L'article 16, apartat 2, lletra m), del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, i fent ús de les facultats legalment establides, formule la següent declaració d'impacte ambiental:  
  
Primer  
Estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte d'ampliació de l'explotació porcina d'engreixament, localitzada en el polígon 21, parcel·les 17, 21 i 22, del terme municipal de Quatretonda (València), promogut per Domingo Ribelles Benavent, sempre que este es realitze d'acord amb les previsions de l'estudi d'impacte ambiental i els condicionants i modificacions establits a continuació:  
  
El promotor haurà de justificar el tractament concret a què se sotmeten els purins, amb l'objectiu de minimitzar l'emissió d'olors i conseqüentment es reduïsca l'afecció per olors al nucli urbà.  
A l'hora d'utilitzar el pur com a fertilitzant, es limitarà la zona d'aplicació a camps de cultiu i pastius no naturals, evitant les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. S'haurà, preferentment, de soterrar immediatament per a evitar les possibles pèrdues de nitrogen amoniacal.  
Basant-se en el Reial Decret 324/00, d'Ordenació de les Explotacions Porcines, haurà de respectar-se com a distància mínima, en la distribució de fem sobre el terreny, la de 100 m, respecte a altres explotacions del grup primer, i 200 m, respecte a les explotacions incloses en la resta dels grups definits en l'article 3.B) del Reial Decret 324/00 i als nuclis urbans. En relació amb els cursos d'aigua, es respectarà el que establix el Reglament de Domini Públic Hidràulic, que desplega els títols preliminar, I, IV, i VI i VII de la Llei 29/1985, de 2 d'agost, d'Aigües, aprovat pel Reial Decret 849/1986, d'11 d'abril, i el que disposen els diferents plans hidrològics de conca.  
  
Els residus zoosanitaris infecciosos i químics que es produïsquen en l'explotació han de ser manipulats i emmagatzemats degudament, acumulant-se en contenidors homologats a este efecte i retirats per gestor autoritzat.  
Es comunicarà a esta direcció general qualsevol variació que es produïsca en la destinació dels residus.  
  
Segon  
Notificar als interessats que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Tercer  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
  
València, 22 de juliol de 2008.- La directora general de Gestió del Medi Natural: M. Ángeles Centeno Centeno.